Fransiyada Amsterdam-Parij yo‘nalishida harakatlanayotgan tezyurar poyezdda otishma keltirib chiqargan shaxs hibsga olinib, tergov qilinmoqda. L’Express nashrining yozishicha, bu shaxs 26 yoshda va Marokash fuqarosi yoki kelib chiqishi marokashlik hisoblanmoqda. Uni poyezdda 2 nafar amerikalik yo‘lovchi zararsizlantirib, qo‘lga olishgan. Ma’lum qilishlaricha ular sobiq askarlardir. Biroz oldinroq, poyezdda kelib chiqqan bu otishma natijasida 3 nafar yo‘lovchi jarohatlangani haqida xabar berilgandi. Shuningdek, Fransiya IIV rahbari Bernar Kaznev poyezdda o‘q uzgan jinoyatchini qo‘lga olgan ikki amerikalikka minnatdorchilik bildirgan.